(339 ) 
XI. 
LETTRE DE JEAN DE PARIS A MARGUERITE D AUTRICHE. 
Détails sur les travaux de peinture et de statuaire x Brou. Jean de Paris craint 
d’avoir été desservi auprès de la princesse, Vœu à N -D. de Hall, La reine Anne 
de Bretagne. Blois, a0 juillet (1512). 
Original. 
Madame , tant et sy humblement que faire puis à vostre bonne 
grâce me recommande. 
Madame. Je croy que vous avez receu la sépulture de pierre, 
ensemble les ymaiges que vostre varlet de chambre Pierrechon vous 
a portées. Ne scay sy les a rendues entières ; mais aultrement 
m'en déplairoit. 
Madame. Michel Coulombe fait les dix vertus comme il a 
promis, et dont est paié par les mains de Jehan Le Maire ; car du 
marché et paiement ne me suis meslé. 
J'ai fait l'ordonnonce et patrons pour faire lesdites vertus. Il 
est après. Le bon homme est vieil et fait à loysir; et m'est avis 
que encore sera bienheureux un meschant ouvrier (1) d’avoir tels 
patrons. Je ne sçay se serez contante de ce que les ay ainssy 
acoustrés , tant blanchy les ymaiges que dorez et faire visaiges. 
Madame. S'il vous plaisoit me mander et commander que 
ainssy fisse les vertus, et s’il vous plest ainssy le faire, ce me 
sera plaisir. Mais je doubte que pour le temps vous estes lasse 
de Jehan de Paris, tant par paroles raportées que aultrement. 
Mais quant à moy, je n'ay seulement parlé, mais ay fait et 
reffait et au mieulx que j'ay peu, et feray toutes fois qu’il vous 
(x) Cette expression injurieuse à l’égard de Michel Colombe n’étonne pas sous 
la plume de Jean de Paris , artiste très-épris de son propre mérite et très-dédai- 
gneux de celui des autres. 
